**Caitlin Marie Doughty** (født 19. august 1984) er en amerikansk begravelsesagent, forfatter, blogger og youtuber. Hun er kjent for sin innsats for å gjøre døden mindre tabubelagt og å endre den vestlige begravelsesindustrien. 

Hun har laget YouTube-serien «Ask a Mortician», og stiftet organisasjonen «The order of the good death». Hun har også skrevet tre bøker: 

* *Smoke gets in your eyes & other lessons from the crematory* (2014)
* *From here to eternity; Traveling the world to find the good death* (2017)
* *Will my cat eat my eyeballs? Big questions about death* (2019)

Hun utgir bøker på forlaget W.W. Norton & Company.

Bakgrunn
--------

Doughty vokste opp i Oahu i Hawaii og hadde ikke hatt noen opplevelser relatert til døden før hun var åtte år gammel. Da var hun vitne til at et barn falt ned fra en balkong på et kjøpesenter og døde. Doughty ble raskt tatt vekk fra plassen av noen voksne, og hendelsen ble ikke snakket om i ettertid. Etter hendelsen tenkte hun mye på døden og var redd den i flere år. Hun har også sagt at hun ville ha bearbeidet minnene bedre hvis de rundt henne hadde vært åpne om hva som skjedde og diskutert det i etterkant. Hendelsen inspirerte henne også til å utforske døden senere i livet.

På universitetet i Chicago lærte Doughty om middelalderen, hvor kulturen og synet på døden ble satt i fokus. Hun studerte blant annet de europeiske hekseprosessene. I tillegg var hun med på å regissere et skuespill hun hadde skrevet basert på Edgar Allan Poe og Christina Rossettis dikt «Goblin Market».

Tidlig karriere
---------------

I 2006 flyttet hun til San Francisco og fikk jobb i krematoriet Pacific Interment, selv om hun ikke hadde hatt noen tidligere erfaringer som begravelsesagent. Jobben hennes gikk ut på å hente døde fra sykehus og hjemmene deres, stelle dem og kremere dem. Selv om Doughty ikke hadde arbeidet lenge med døde, ønsket hun å endre begravelsesindustrien. Etter at hun hadde gått et år på skole for å bli ferdigutdannet begravelsesagent, opprettet hun organisasjonen «The order of the good death».

Aktivisme
---------

Doughty ønsket at familier skulle kunne være mer til stedet under begravelsen og å gjøre døden mindre tabubelagt i den vestlige verden. Hun mente at det var viktig å godta døden som en del av livet og å huske på at alle skal dø en gang. I tillegg arbeidet hun for at flere skulle kunne få velge alternative begravelsesmetoder som for eksempel en mer miljøvennlig begravelse uten forråtningsbremsende kjemikalier, fjellbegravelse og alkaline hydrolysis (kremerering med væske i stedet for ild).

Å bruke kjemikalier for å gjøre forråtningsprosessen langsommere var en tradisjon som oppstod i USA etter borgerkrigen og brukes fremdeles i moderne tid. Men kremering har etterhvert blitt vanligere i USA, og regnes som et mer miljøvennlig alternativ blant flere i begravelsesindustrien. Doughty har frarådet flere som ønsker begravelse å bruke kjemikalier.

Caitlin Doughty holder foredrag om en av bøkene sine.
Doughty har også sagt at den ideelle er når pårørende kan selv bidra ved å stelle sine døde selv og ha dem hjemme en stund for å ta ordentlig farvel. Hun anbefaler videre at de begraver den avdøde i en enkel kiste i jorden uten metall og andre forurensende materialer, slik at alt kan bli til jord.

Da Doughty ble intervjuet av NPR-journalisten Terry Gross, spurte han henne om det gikk an å sammerligne mennesker som dør naturlig med de som blir henrettet med halshogging. Doughty svarte at det ikke var det samme siden unaturlig død kan påføres for å skremme og straffe andre, mens naturlig død rammer alle. Hun ga også uttrykk for at hun mener at dødsfrykten og tabuen i den moderne verden gjør det lettere for terrorister å skape frykt.

YouTube
-------

I 2011 opprettet Doughty YouTube-kanalen «Ask a Mortician», med sikte på å diskutere ulike temaer relatert til døden. Hun ønsket å gjøre det med mørk humor. Seere kunne sende inn spørsmål som hun skulle svare på. Tabubelagte temaer som forråtningsprosessen og nekrofili ble også diskutert på kanalen. Per juli 2019 hadde hun 796 000 abonnenter.

Forfatterskap
-------------

I 2014 utga Doughty sin første bok, som fikk tittelen *Smoke gets in your eyes & other lessons from the crematory*. Der deler hun sine erfaringer med døden, og svarer på vanlige spørsmål knyttet til den. Boken er oppkalt etter popsangen «Smoke gets in your eyes», og henspiller på både kremasjonsrøyk og tunge følelser. Ifølge Los Angeles Times lå boken på tiende plass på bestselgerlisten, men på The New York Times' liste kom den på en fjortendeplass.

Doughty ga ut sin andre bok, *From here to eternity: Traveling the world to find the good death*, i 2017. Denne boken har illustrasjoner av Landis Blair. Boken handler om ulike begravelsestradisjoner i forskjellige kulturer og land. Hun besøkte både Mexico, Indonesia, Japan, Spania og Bolivia, i tillegg til å reise rundt i sitt eget hjemland USA for å sette seg inn i ulike skikker. På Los Angeles Times' bestselgerliste ble boken den syvende mest solgte, mens New York Times hadde den på en niendeplass.

Den tredje boken, *Will my cat eat my eyeballs? Big questions about death*, kom ut i 2019. I denne boken svarer Doughty på enda flere spørsmål knyttet til døden.

Referanser
----------

1. ↑   www.orderofthegooddeath.com[Hentet fra Wikidata]
2. 1 2 3 4 5  Doughty, Caitlin. «A Cheerful Mortician Tackles The Lighter Side Of Death». *NPR.org* **(engelsk)**. Besøkt 28. juli 2019.
3. 1 2 3  «A Mortician Talks Openly About Death, And Wants You To, Too». *NPR.org* **(engelsk)**. Besøkt 28. juli 2019.
4. 1 2  Mead, Rebecca (23. november 2015). «The Rise of the Artisanal Funeral» **(engelsk)**. ISSN 0028-792X. Besøkt 28. juli 2019.
5. ↑  «Welcome to undertaker Caitlin Doughty's Magical Death Utopia». *Stuff* **(engelsk)**. Besøkt 28. juli 2019.
6. ↑  «Audiomack | Free Music Streaming & Sharing». *audiomack.com* **(engelsk)**. Besøkt 1. januar 2020.
7. ↑  «America's next top mortician: "It really improves your life to be around corpses"». *Salon* **(engelsk)**. 27. oktober 2012. Besøkt 28. juli 2019.
8. 1 2 3 4  Lam, Bourree (22. september 2014). «How to Make a Living in the Death Industry». *The Atlantic* **(engelsk)**. Besøkt 28. juli 2019.
9. 1 2 3  TED (3. april 2017). «A burial practice that nourishes the planet | Caitlin Doughty». Besøkt 28. juli 2019.
10. ↑  Radio, Southern California Public (23. oktober 2014). «Caitlin Doughty turns trauma into helping bring 'the good death'». *Southern California Public Radio*. Besøkt 28. juli 2019.
11. ↑  «Abraham Lincoln: The President Who Made Embalming Great Again». *Connecting Directors* **(engelsk)**. 14. mai 2019. Besøkt 28. juli 2019.
12. ↑  TEDx Talks (8. november 2016). «The corpses that changed my life | Caitlin Doughty | TEDxVienna». Besøkt 28. juli 2019.
13. ↑  Ask A Mortician (27. mars 2014). «Ask a Mortician- Necrophilia». Besøkt 28. juli 2019.
14. ↑  Ask A Mortician (20. oktober 2017). «SO MANY WAYS TO DECAY!». Besøkt 28. juli 2019.
15. ↑  «Ask A Mortician». *YouTube*. Besøkt 28. juli 2019.
16. ↑  «Hardcover Nonfiction Books - Best Sellers - Oct 5, 2014 - The New York Times». *The New York Times* **(engelsk)**. ISSN 0362-4331. Besøkt 28. juli 2019.
17. ↑  «Bestsellers». *latimes.com* **(engelsk)**. Besøkt 28. juli 2019.
18. ↑  «Bestsellers». *latimes.com* **(engelsk)**. Besøkt 28. juli 2019.
19. ↑  «Hardcover Nonfiction Books - Best Sellers - Oct 22, 2017 - The New York Times». *The New York Times* **(engelsk)**. ISSN 0362-4331. Besøkt 28. juli 2019.
20. ↑  *www.amazon.com*. Besøkt 28. juli 2019.  Manglende eller tom `|tittel=` (hjelp)
21. ↑  «Caitlin Doughty». *caitlindoughty.com*. Besøkt 28. juli 2019.

Eksterne lenker
---------------

* (en) Offisielt nettsted Rediger på Wikidata

* (en) Caitlin Doughty – kategori av bilder, video eller lyd på Commons Rediger på Wikidata
* (en) Caitlin Doughty på Internet Movie Database Rediger på Wikidata
* Caitlin Doughty på Twitter Rediger på Wikidata

* Caitlin Doughty på Facebook Rediger på Wikidata

* Caitlin Doughty på Instagram Rediger på Wikidata

* Caitlin Doughty på YouTube Rediger på Wikidata

* *The order of the good death, Organisasjonens hjemmeside. Besøkt 28.07.19.*
* *Caitlin Doughtys hjemmeside Besøkt 28.07.19*
* *Ask a Mortician, YouTube. Besøkt 28.07.19.*

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** ICCU
 |